b'\n_START_ARTICLE_\nD\xc3\xb8dens investeringer\n_START_SECTION_\nHandling\n_START_PARAGRAPH_\nD\xc3\xb8dens investeringer \xc3\xa5pner med at en ung mann v\xc3\xa5kner sammen med en kvinne i hennes leilighet i en g\xc3\xa5rd p\xc3\xa5 Gr\xc3\xbcnerl\xc3\xb8kka i Oslo. Kvinnen blir neste dag funnet drept og den unge mannen blir mistenkt. N\xc3\xa5r den unge mannen ogs\xc3\xa5 blir funnet drept i sin leilighet m\xc3\xa5 Gunnarstranda og Fr\xc3\xb8lich g\xc3\xa5 bredere ut i sin etterforskning. De velger \xc3\xa5 fokusere p\xc3\xa5 kvinnens arbeidsplass, et mykvareutviklingsfirma, og finner at hennes kolleger er sv\xc3\xa6rt tilbakeholdne med informasjon. Gunnarstranda og Fr\xc3\xb8lich finner ut at selskapet har likviditetsproblemer og at det er noe merkelig med en emisjon selskapet har foretatt. Politimennene s\xc3\xb8ker n\xc3\xa5 mot selskapets likviditet, forretningspraksis og den rollen som den drepte kvinnen har hatt p\xc3\xa5 en forretningsreise.'